rejauldu/bengali-wikipedia huggingface dataset:
মহিলাদের একদিনের আন্তর্জাতিক (ডাব্লিউওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।   অংশগ্রহণকারী দল  ২০০৬ সালে আন্তর্জাতিক ক্রিকেট কাউন্সিল (আইসিসি) ঘোষণা করে যে, কেবলমাত্র শীর্ষ-১০ র‌্যাঙ্কিংধারী দলগুলো টেস্ট ও একদিনের আন্তর্জাতিকের মর্যাদা লাভ করবে। ২০১১ সালের মহিলাদের ক্রিকেট বিশ্বকাপের বাছাইপর্বে শীর্ষ-৬ স্থানে অবস্থান না করায় নেদারল্যান্ডস তাদের ওডিআই মর্যাদা হারায়। শীর্ষ-৪ দলের একদিনের আন্তর্জাতিকের মর্যাদা থাকায় তাদেরকে বাছাইপর্বে খেলার প্রয়োজন পড়েনি। বাংলাদেশ দল নেদারল্যান্ডসের পরিবর্তে একদিনের আন্তর্জাতিকের মর্যাদা পায়।  নিম্নবর্ণিত দেশসমূহ বর্তমানে ওডিআই মর্যাদার অধিকারী:  নিম্নবর্ণিত দলগুলো ওডিআই খেলার যোগ্যতা রাখলেও বর্তমানে তাদের ওডিআই মর্যাদা নেই। তবে ভবিষ্যতে তারা এ মর্যাদার অধিকারী হতে পারবে।  নিম্নবর্ণিত চারটি দলের একদিনের আন্তর্জাতিকের মর্যাদা ছিল কিন্তু বর্তমানে তারা এ খেলায় অংশগ্রহণ করছে না। তন্মধ্যে তিনটি দলই ১৯৭৩ সালের ক্রিকেট বিশ্বকাপে খেলেছিল। চারটি সাবেক দল হলো: আন্তর্জাতিক একাদশ (১৯৭৩-১৯৮১/৮২) জামাইকা (কেবলমাত্র ১৯৭৩) ত্রিনিদাদ ও টোবাগো (কেবলমাত্র ১৯৭৩) ইয়ং ইংল্যান্ড (কেবলমাত্র ১৯৭৩)   র‌্যাঙ্কিং    দলগত পরিসংখ্যান   দল মেয়াদকাল খেলা জয় পরাজয় টাই ফলাফল হয়নি % জয়  ১৯৭৩-২০১৪  ২৭৫  ২১২  ৫৬  ১  ৬  ৭৮.৯৯  ২০১১-২০১৪  ১৬  ১২  ৩  ১  ১  ৭৫.০০  ১৯৮৯-১৯৯৯  ৩৩  ৬  ২৭  ০  ০  ১৮.১৮  ১৯৭৩-২০১৪  ২৮৯  ১৬৫  ১১২  ২  ১০  ৫৯.৪৯  ১৯৭৮-২০১৪  ২১১  ১০৯  ৯৭  ১  ৪  ৫২.৮৯  ১৯৭৩-১৯৮২  ১৮  ৩  ১৪  ০  ১  ১৭.৬৪  ১৯৮৭-২০১৪  ১৩০  ৩৮  ৮৭  ০  ৫  ৩০.৪০  ১৯৭৩  ৫  ১  ৪  ০  ০  ২০.০০  ২০০৩  ৫  ০  ৫  ০  ০  ০.০০  ১৯৮৪-২০১১  ১০১  ১৯  ৮১  ০  ১  ১৯.০০  ১৯৭৩-২০১৪  ২৭৮  ১৩৬  ১৩৪  ২  ৬  ৫০.৩৬  ১৯৯৭-২০১৪  ১১২  ৩১  ৭৯  ০  ২  ২৮.১৮  ২০০১-২০০৩  ৮  ১  ৭  ০  ০  ১২.৫০  ১৯৯৭-২০১৪  ১১৫  ৫৪  ৫৪  ১  ৬  ৫০.০০  ১৯৯৭-২০১৪   ১১০  ৪৯  ৫৭  ০  ৪ ৪৬.২২  ১৯৭৩  ৬  ২  ৪  ০  ০  ৩৩.৩৩  ১৯৭৯-২০১৪  ১২৬ ৬২  ৫৯  ১  ৪  ৫১.২২ ইয়ং ইংল্যান্ড  ১৯৭৩  ৬  ১  ৫  ০  ০  ১৬.৬৬উৎস: ক্রিকইনফো, সর্বশেষ হালনাগাদ: ২০ সেপ্টেম্বর, ২০১৪। জয়ের শতাংশের বাইরে ফলাফলবিহীন রাখা হয়েছে। এছাড়াও টাই হলে অর্ধ-জয় ধরা হয়েছে।   রেকর্ডসমূহ    আরও দেখুন    সালমা খাতুন  মহিলাদের টেস্ট ক্রিকেট  অস্ট্রেলিয়া জাতীয় মহিলা ক্রিকেট দল   তথ্যসূত্র   বিষয়শ্রেণী:নারী ক্রিকেট বিষয়শ্রেণী:আন্তর্জাতিক নারী ক্রিকেট প্রতিযোগিতা বিষয়শ্রেণী:ক্রীড়া বিষয়শ্রেণী:নারীদের একদিনের আন্তর্জাতিক ক্রিকেট
সাগা প্রশাসনিক অঞ্চল (佐賀県? সাগা কেন্‌) হল জাপানের কিউশু দ্বীপে অবস্থিত একটি প্রশাসনিক অঞ্চল। এর রাজধানী সাগা নগর।   ইতিহাস  প্রাচীন যুগে বর্তমান সাগা ও নাগাসাকি প্রশাসনিক অঞ্চল দুটি একত্রে হিযেন প্রদেশ নামে পরিচিত ছিল। বর্তমান নামটি মেইজি পুনর্গঠনের সময়কার। এই সময় অর্থাৎ ১৮৭১ খ্রিঃ ১৪ই নভেম্বর সদ্যগঠিত সাগা, হাসুইকে, ওগি, কাশিমা, কারাৎসু ও ৎসুশিমা প্রশাসনিক অঞ্চলকে একত্র করে ইমারি প্রশাসনিক অঞ্চল গঠিত হয়। পরের বছর ২৯শে মে ইমারি প্রশাসনিক অঞ্চলের নাম পালটে রাখা হয় সাগা প্রশাসনিক অঞ্চল। ১৮৭৪ এর ফেব্রুয়ারিতে সাগা বিদ্রোহ ঘটে।  সাগা প্রশাসনিক অঞ্চলে প্রাচীন কাল থেকেই ধান চাষের নিদর্শন পাওয়া যায়। কারাৎসুর নাবাতাকে ও য়োশিনোগারির য়োশিনোগারি ক্ষেত্রে য়ায়োই যুগের ধানের গোলা পাওয়া গেছে।   সামন্ত যুগ  কামাকুরা থেকে মুরোমাচি যুগ পর্যন্ত বিভিন্ন পরিবারের মধ্যে ক্ষমতার লড়াই চলেছিল। সেন্‌গোকু যুগে কিউশুর এক বিরাট অংশে রিউযোজি পরিবার ক্ষমতা দখল করে। মেইজি যুগের আরম্ভে ১৬০৭ খ্রিঃ নাগাদ রিউযোজি এলাকার অধিকাংশ নাবেশিমা পরিবার দখল করে নেয়।  এদো যুগে ঊনবিংশ শতাব্দীর মধ্যভাগে নাবেশিমা নাওমাসা রাজ্যের প্রশাসনিক কাঠামোর সংস্কার করার চেষ্টা করেন এবং আরিতা চীনামাটি, সবুজ চা, কয়লা প্রভৃতি স্থানীয় শিল্পে উৎসাহ দেন।   আধুনিক যুগ  ১৮৮৯ এর ১লা এপ্রিল সাগা নগর প্রতিষ্ঠিত হয়। ২০০৭ এর ১লা অক্টোবর এই নগরের সাথে নিকটবর্তী হিগাশিয়্যোকা, কাওয়াসোয়ে ও কুবোতা শহরগুলিকে জুড়ে দেওয়া হয়।  ২০১১ এর ১২ই মার্চ কিউশু শিন্‌কান্‌সেন রেল পরিষেবা চালু হয়।   ভূগোল  সাগা হল কিউশু দ্বীপের ক্ষুদ্রতম প্রশাসনিক অঞ্চল। এর উত্তরে গেঙ্কাই সাগর ও ৎসুশিমা প্রণালী, দক্ষিণে আরিয়াকে সাগর। এশীয় মূল ভূখণ্ডের কাছাকাছি হওয়ার কারণে বাণিজ্য ও কূটনীতিতে সাগার গুরুত্ব আছে। একই সাথে সাগা ও কারাৎসু নগরের বাইরে অধিকাংশ অঞ্চলই কৃষিনির্ভর বা বন-জঙ্গলে পূর্ণ।  পার্শ্ববর্তী দুই সাগরেই সাগা প্রশাসনিক অঞ্চলের শাসনাধীন কয়েকটি দ্বীপ রয়েছে। গেঙ্কাই সাগরে এরকম উল্লেখযোগ্য দ্বীপ হল তাকাশিমা, কাশিওয়াজিমা, ওগাওয়াজিমা, কাকারাজিমা, মাৎসুশিমা, মাদারাজিমা, কাবেশিমা, মুকুশিমা ও ইরোহা দ্বীপপুঞ্জ। আরিয়াকে সাগরে সাগার অন্তর্গত দ্বীপ হল ওকিনোশিমা।  ২০০৮ এর মার্চ মাসের হিসেব অনুযায়ী সাগা প্রশাসনিক অঞ্চলের মোট ভূমির ১১ শতাংশ সংরক্ষিত বনাঞ্চল। এর মধ্যে আছে গেঙ্কাই উপ-জাতীয় উদ্যান এবং ছয়টি প্রশাসনিক আঞ্চলিক উদ্যান।   পর্যটন  কারাৎসু নগরের কারাৎসু দুর্গ একটি জনপ্রিয় পর্যটনস্থল। য়োশিনোগারিতে অবস্থিত একটি য়ায়োই গ্রামের ধ্বংসাবশেষ একাধারে পর্যটনকেন্দ্র ও ইতিহাসের আকর। এছাড়া আছে জাপানের তিনটি বৃহত্তম ইনারি তীর্থের অন্যতম য়ূতোকো ইনারি তীর্থ।   তথ্যসূত্র   বিষয়শ্রেণী:জাপানের প্রশাসনিক অঞ্চল বিষয়শ্রেণী:সাগা প্রশাসনিক অঞ্চল
thumb|তারেক মাসুদ প্রথম পরিচালক হিসেবে এই প্রতিযোগিতায় বাংলাদেশের প্রতিনিধিত্ব করেন।  বাংলাদেশ ২০০২ সাল থেকে শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য চলচ্চিত্র জমা দিয়ে আসছে। ইউনাইটেড স্টেটস একাডেমি অব মোশন পিকচার আর্টস অ্যান্ড সায়েন্সেস দ্বারা প্রতি বছর মার্কিন যুক্তরাষ্ট্রের বাইরে নির্মিত বিদেশী ভাষার (ইংরেজি নয়) পূর্ণদৈর্ঘ্য মোশন চলচ্চিত্রকে এই পুরস্কার প্রদান করা হয়। ২০০২ সাল থেকে শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য  সতেরোটি বাংলাদেশি চলচ্চিত্র জমা পড়েছে, কিন্তু কোনোটিই অস্কারের জন্য মনোনীত হয়নি।  বাংলাদেশ কর্তৃক আনুষ্ঠানিকভাবে জমা দেওয়া সতেরোটি চলচ্চিত্র ছাড়াও, ১৯৫৯ সালে পাকিস্তান অস্কার বিবেচনার জন্য উর্দুভাষী জাগো হুয়া সাভেরা চলচ্চিত্র জমা দেয়। চলচ্চিত্রটি বাংলাদেশে (তৎকালীন পূর্ব পাকিস্তান) চিত্রায়িত হয়েছিল, যেখানে বেশিরভাগ আভিনয়শিল্পী ছিলেন বাংলাদেশী।   বাংলাদেশী নিবেদনসমূহের তালিকা   বর্ষ(অনুষ্ঠান) মনোনয়নে ব্যবহৃত চলচ্চিত্রের শিরোনাম মূল নাম পরিচালক ফলাফল ২০০২(৭৫তম) দ্য ক্লে বার্ড মাটির ময়না   ২০০৫(৭৮তম) শ্যামল ছায়া শ্যামল ছায়া   ২০০৬(৭৯তম) ফরেভার ফ্লোস নিরন্তর   ২০০৭(৮০তম) অন দ্য উইংস অব ড্রিমস স্বপ্নডানায়   ২০০৮(৮১তম) আহা! আহা!   ২০০৯(৮২তম) বিয়ন্ড দ্য সারকেল বৃত্তের বাইরে   ২০১০(৮৩তম) থার্ড পারসন সিঙ্গুলার নাম্বার থার্ড পারসন সিঙ্গুলার নাম্বার   ২০১২(৮৫তম) ঘেটুপুত্র কমলা ঘেটুপুত্র কমলা   ২০১৩(৮৬তম) টেলিভিশন টেলিভিশন   ২০১৪(৮৭তম) গ্লো অব দ্য ফায়ারফ্লাই  জোনাকির আলো   ২০১৫(৮৮তম) জালাল'স স্টোরি  জালালের গল্প   ২০১৬(৮৯তম) দি আননেমড অজ্ঞাতনামা   ২০১৭(৯০তম) দ্য কেজ খাঁচা   ২০১৮(৯১তম) নো বেড ফর রোজেস ডুব   ২০১৯(৯২তম) আলফা আলফা   ২০২০(৯৩তম) সিন্সিয়ারলি ইয়োর্স, ঢাকা ইতি, তোমারই ঢাকা এগারোজন ভিন্ন পরিচালকএগারোজন ভিন্ন পরিচালকের নির্মিত একটি নৃতত্ত্ব চলচ্চিত্র: গোলাম কিবরিয়া ফারুকী, মাহমুদুল ইসলাম, মীর মোকাররম হোসেন, রাহাত রহমান, রবিউল আলম, সৈয়দ সালেহ আহমেদ সোবহান, সৈয়দ আহমেদ শাওকী, তানিম নূর, তানভীর আহসান, কৃষ্ণেন্দু চট্টোপাধ্যায়, নুহাশ হুমায়ূন  ২০২১(৯৪তম) রেহানা রেহানা মরিয়ম নূর  ২০২২ (৯৫তম)হাওয়াহাওয়ামেজবাউর রহমান সুমনঘোষিত হয়নি  তথ্যসূত্র  টীকা  আরো দেখুন  সবচেয়ে বেশি অস্কার জয়ী দেশসমূহের তালিকা  বাংলাদেশের চলচ্চিত্র  বহিঃসংযোগ  The Official Academy Awards Database  The Motion Picture Credits Database  IMDb Academy Awards Page  বিষয়শ্রেণী:দেশ অনুযায়ী শ্রেষ্ঠ শ্রেষ্ঠ বিদেশী চলচ্চিত্র বিভাগে একাডেমি পুরস্কারের জন্য নিবেদন বিষয়শ্রেণী:বাংলাদেশী চলচ্চিত্রের তালিকা
থাম্ব|জেমস জোয়েসি (ভ্যানিটি ফেয়ার, ১৯০৬)  জেমস জোয়েসি, ১ম ব্যারন জোয়েসি জেপি ডিএল (৪ এপ্রিল ১৮৪৬ - ২১ নভেম্বর ১৯৩৬) ছিলেন একজন ইংরেজ শিল্পপতি, রাজনীতিবিদ এবং অভিজাত ব্যক্তি যিনি প্রাথমিকভাবে ডারহাম থেকে কয়লা খনির ম্যাগনেট এবং লিবারেল পার্টির সংসদ সদস্য (এমপি) হিসেবে পরিচিত ছিলেন।   তথ্যসূত্র    বহিঃসংযোগ        St Michael's Church, Ford, gravesite    বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯৩৬-এ মৃত্যু বিষয়শ্রেণী:১৮৪৬-এ জন্ম বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
আলেহান্দ্রো ইতুর্বে এনকাবো (; জন্ম: ২ সেপ্টেম্বর ২০০৩; আলেহান্দ্রো ইতুর্বে নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব আতলেতিকো মাদ্রিদ এবং স্পেন জাতীয় অনূর্ধ্ব-২৩ দলের হয়ে গোলরক্ষক হিসেবে খেলেন।  ২০১৯ সালে, ইতুর্বে স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছেন।   প্রারম্ভিক জীবন  আলেহান্দ্রো ইতুর্বে এনকাবো ২০০৩ সালের ২রা সেপ্টেম্বর তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইতুর্বে স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯, স্পেন অনূর্ধ্ব-২১ এবং স্পেন অনূর্ধ্ব-২৩ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৯ সালের ১৪ই জানুয়ারি তারিখে তিনি তুরস্ক অনূর্ধ্ব-১৬ দলের বিরুদ্ধে ম্যাচে স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3170367 ইতুর্বে ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত স্পেন অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-১৭ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:আতলেতিকো মাদ্রিদ বি-এর ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:সেহুন্দা দিভিসিওন আরএফইএফ-এর খেলোয়াড় বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:স্পেনের অলিম্পিক ফুটবলার বিষয়শ্রেণী:অলিম্পিক স্বর্ণপদক বিজয়ী স্পেনীয় বিষয়শ্রেণী:মাদ্রিদের ফুটবলার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। নীতিমালা অনুসারে --জয়ন্ত (আলাপ - অবদান) ০৫:৪৬, ৩ মার্চ ২০১৯ (ইউটিসি) শাহাবুদ্দীন নাগরী   – (অপসারণের প্রস্তাবনা দেখুনলগ দেখুন) () সাহিত্যিক ও সঙ্গিত শিল্পি - কোনো ক্ষেত্রেই দেশের সর্বোচ্চ সম্মননা বা উল্লেখযোগ্য অবদান নেই   এবং আলোচিতও নন। উল্লেখযোগ্যতা সুস্পষ্ট নয়।  Ashiq Shawon (আলাপ) ১৮:২৫, ১৪ ফেব্রুয়ারি ২০১৯ (ইউটিসি) WP:AUTHOR মানদণ্ডে উত্তীর্ণ নয়। এছাড়াও নিবন্ধের আকার অনুযায়ী তথ্যসূত্রের চরম ঘাটতি থাকলেও নিবন্ধের ভাষায় তথ্যসূত্রবিহীনভাবে অতিশয়োক্তির ব্যবহার রয়েছে। ~মহীন (আলাপ) ০০:১৮, ১৭ ফেব্রুয়ারি ২০১৯ (ইউটিসি)  রাখুন - ব্যক্তির লিখিত আগুনের ফুল ফুটে ঠোঁটে কবিতা সংকলনের এক খন্ড জমি কবিতা অবলম্বনে এক খন্ড জমি নির্মিত হয় হয়, যে চলচ্চিত্রটি একটি জাতীয় চলচ্চিত্র পুরস্কার লাভ করে। উক্ত চলচ্চিত্রে ব্যক্তি নিজে কয়েকটি গানেও কণ্ঠ দেন। ফলে WP:লেখক মানদণ্ডের ৩ নং অনুসারে উত্তীর্ণ। এছাড়া অতিরিক্ত হিসেবে, ব্যক্তির কোন গ্রন্থের পর্যালোচনা প্রকাশিত হয়েছে, ব্যক্তি চট্টগ্রাম বিশ্ববিদ্যালয়ের প্রণিবিদ্যা বিভাগে প্রভাষক ছিলেন, ব্যক্তি শুল্ক গোয়েন্দা ও তদন্ত অধিদপ্তরের মহাপরিচালক ছিলেন। সেই সাথে "সিটি-আনন্দ আলো সাহিত্য পুরস্কার"কে আমার উল্লেখযোগ্য মনে হচ্ছে, এটি অল্প উল্লেখযোগ্য ব্যক্তিদের দেয়া হয় না। --আফতাবুজ্জামান (আলাপ) ২১:৫৮, ২২ ফেব্রুয়ারি ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মাসুমদিয়া ইউনিয়ন বাংলাদেশের পাবনা জেলার বেড়া উপজেলার একটি ইউনিয়ন। ইতিহাস মাসুমদিয়া ইউনিয়নের পূর্বতন নাম ছিল মাশুন্দিয়া। পরবর্তীতে মাসুমদিয়া নামকরণ করা হয়। ২০১৩ সালের ২০ শে অক্টোবর মাসুমদিয়া ইউনিয়ন আমিনপুর থানার অধীনে চলে যায়।   অবস্থান  মাসুমদিয়া ইউনিয়নের দক্ষিণে ঢালারচর ইউনিয়ন, পশ্চিমে সাগরকান্দি,উত্তর-পূর্বে রুপপুর ইউনিয়ন অবস্থিত।  ইউনিয়ন পরিষদ  যোগাযোগ ব্যবস্থা  বেড়া উপজেলা থেকে প্রায় ২৫ কিলোমিটার এবং আমিনপুর থানা হতে ১০ কিলোমিটার সড়ক পথে এবং মাসুমদিয়া বাজার থেকে প্রায় দুই কিলোমিটার  পায়ে হেটে ইউনিয়নে আসা যায়।http://masumdiaup.pabna.gov.bd  রাস্তা ঘাট  হাট বাজার  মাশুমদিয়া বাজার  ত্রিমোহনী বাজার  কাজিরহাট উল্লেখযোগ্য।  শিক্ষা প্রতিষ্ঠান  মাশুমদিয়া ইউনিয়নে কলেজ ১ টি।  উচ্চ বিদ্যালয় ৫ টি  সরকারি প্রাথমিক বিদ্যালয় ১৮ টি  দর্শনীয় স্থান  সিনথী পাঠশালা  বাদাই নদীর তীরবর্তী বেড়ী বাঁধ,  বালুন্দি-রাজধরদিয়া যমুনা তীরবর্তী বাঁধ,  এনজিও আশা, ব্রাক, গ্রামীণ ব্যাংক, প্রতিশ্রুতি, অনন্যা, ব্যুরো বাংলাদেশ ছাড়াও বেশ কয়েকটি এনজিও রয়েছে।  ধর্ম ও ধর্মীয় উৎসব প্রায় ৫০টির মতো মসজিদ ও প্রায় ২০টির মতো স্থায়ী ও অস্থায়ী মন্দির রয়েছে। এখানে মুসলিম সংখ্যা গরিষ্ঠতার পাশাপাশি সনাতন ধর্মাবলম্বীর  সংখ্যাও বেশ রয়েছে। প্রধান ধর্মীয় উৎসবের মধ্য মুসলিমদের জন্য ঈদুল ফিতর, ঈদুল আযহা এবং সনাতনদের জন্য দূর্গা পূজা পালিত হয়।  খাদ্য ভাত ও মাছ হলো প্রধান খাদ্য যার পাশাপাশি ডাল, শাক-সবজি, মাংস, রুটি,বিভিন্ন খাদ্যশস্য রয়েছে।   তথ্যসূত্র
থাম্ব|রাজনীতি ও ক্রীড়ার ক্ষেত্রে উল্লেখযোগ্য অবদান রাখে অলিম্পিক। রাজনীতি ও ক্রীড়া বা ক্রীড়া কূটনীতি কূটনৈতিক, সামাজিক এবং রাজনৈতিক সম্পর্ককে প্রভাবিত করার একটি উপায় হিসাবে ক্রীড়ার ব্যবহারকে বর্ণনা করে। ক্রীড়া কূটনীতি সাংস্কৃতিক পার্থক্য অতিক্রম করে এবং মানুষকে একত্রিত করতে পারে। খেলাধুলা এবং রাজনীতির ব্যবহার ইতিহাসের উপর ইতিবাচক এবং নেতিবাচক উভয় প্রভাব ফেলেছে। ক্রীড়া প্রতিযোগিতা বা কার্যক্রম কিছু ক্ষেত্রে পরিবর্তন আনার উদ্দেশ্য ছিল। জাতীয়তাবাদী উচ্ছ্বাস কখনও কখনও ক্রীড়া ক্ষেত্রের কিছু খেলার জয় বা ক্ষতির সাথে যুক্ত থাকে।  যদিও অলিম্পিক প্রায়শই কূটনৈতিক উপায়ে খেলাধুলাকে ব্যবহার করার সবচেয়ে বড় রাজনৈতিক উদাহরণ, ক্রিকেট এবং ফুটবলের পাশাপাশি বৈশ্বিক অঙ্গনে অন্যান্য খেলাও এই ক্ষেত্রে ব্যবহার করা হয়েছে। বর্ণবৈষম্যের ক্ষেত্রে, খেলাধুলায় দক্ষিণ আফ্রিকাকে বিচ্ছিন্ন করতে এবং দেশের সামাজিক কাঠামোতে একটি বড় পরিবর্তন আনতে ব্যবহৃত হয়েছিল। যদিও জাতিগত, জাতি, সামাজিক শ্রেণী এবং আরও অনেক কিছু বিভাজনের কারণ হতে পারে, খেলাধুলাও পার্থক্য মিশ্রিত করতে সাহায্য করে। উপরন্তু, অসংখ্য ক্রীড়াবিদ ইমরান খান এবং জর্জ উইয়াহ- এর মতো রাজনৈতিক অফিস চেয়েছেন, তাদের মধ্যে কেউ কেউ জাতীয় পর্যায়ে বা উপ-জাতীয় কারেন্টে ব্যর্থ হয়েছেন। কিছু ম্যাচে জাতীয় কূটনৈতিক ঘটনাও ঘটেছে।  আইওসি এর দৃষ্টিকোণ আইওসি এর ৫- এর অধ্যায় এবং ৬০টি প্রবন্ধ সমন্বিত একটি সনদ রয়েছে। অধ্যায় ১-এর মৌলিক নীতিগুলি এবং অধ্যায় ৪- এর ২৬ অনুচ্ছেদে অপেশাদার নিয়মগুলি গুরুত্বপূর্ণ। মৌলিক নীতিগুলি বলে যে 'অলিম্পিক গেমস প্রতি চার বছরে অনুষ্ঠিত হয়' এবং এই প্রতিযোগিতায় 'জাতি, ধর্ম বা রাজনীতির ভিত্তিতে কোনো দেশ বা ব্যক্তির প্রতি বৈষম্য করা হবে না'। এটি বৈষম্যহীনতার সাধারণভাবে উদ্ধৃত নীতি। ১৯৯৬২ সালে জাকার্তায় অনুষ্ঠিত ৪র্থ এশিয়ান গেমসে, 'রাজনৈতিক বৈষম্যের' কারণে তাইওয়ান এবং ইসরায়েলের ক্রীড়াবিদদের প্রত্যাখ্যান করার জন্য ইন্দোনেশিয়া আইওসি কর্তৃক সদস্যপদ স্থগিত করেছিল এবং ১৯৬৪ সালের টোকিও অলিম্পিকে, দক্ষিণ আফ্রিকা 'বর্ণবাদের' কারণে অংশগ্রহণ করেছিল। এই নীতির সবচেয়ে প্রশংসনীয় উদাহরণ হল পশ্চিম জার্মানি এবং পূর্ব জার্মানি, যারা ১৯৫৬ সালে কর্টিয়া ডি'আনপেসো (ইতালি) এর ৭তম শীতকালীন অলিম্পিক থেকে ১৯৬৪ সালের টোকিও অলিম্পিক পর্যন্ত 'একীভূত দল' হিসেবে অংশগ্রহণ করেছিল। অলিম্পিক প্রতীকটি পশ্চিম জার্মানির তেরঙা পতাকার মাঝখানে সাদা রঙ করা হয়েছিল এবং জাতীয় সঙ্গীতের পরিবর্তে বিথোভেনের ৯ম সিম্ফনি থেকে কোরাল থিম ব্যবহার করা হয়েছিল।  ঔপনিবেশিক বিজয়  কিছু বিজয় খেলোয়াড়দের অধীনে যুদ্ধ করা দেশগুলির পরিবর্তে প্রাক্তন উপনিবেশগুলির অন্তর্গত বলে মনে করা হয়। প্রতারণা, ডোপিং বা অন্যান্য অনুমোদিত আচরণের জন্য যাই হোক না কেন খেলাধুলায় বিপরীতমুখী সিদ্ধান্তগুলি সাধারণ।  জনপ্রিয় সংস্কৃতিতে চলচ্চিত্র   ইনভিক্টাস  এস্কেপ টু ভিক্টোরি  এগারো  লগান  আলি  আরও দেখুন   স্পোর্টস ওয়াশিং  ক্রীড়া নিষেধাজ্ঞা  স্টিক টু স্পোর্টস  ক্রীড়া কেলেঙ্কারির তালিকা   তথ্যসূত্র   বহিঃসংযোগ   সাংস্কৃতিক কূটনীতি হিসাবে খেলাধুলা    খেলাধুলায় বর্ণবাদবিরোধী আন্তর্জাতিক কনভেনশন  স্পোর্টস ডিকশনারি। ক্রীড়া কূটনীতি নিয়ে কিছু কথা  যখন খেলাধুলা এবং রাজনীতির সংঘর্ষ হয়     বিষয়শ্রেণী:বৈদেশিক বিষয়াবলী
কুলপদ্দি জমিদার বাড়ি ( Kalipoth bari)  বাংলাদেশের ঢাকা বিভাগের মাদারীপুর জেলার মাদারীপুর পৌরসভার একটি ঐতিহাসিক জমিদার বাড়ি। এই জমিদার বাড়িটি ১৯৩২ সালে স্থাপিত হয়।  ইতিহাস এই জমিদার বাড়িটি মাদারীপুর সদর পৌরসভায় ০৫ ও ০৬ নং ওয়ার্ডে কুলপদ্দিতে অবস্থিত হওয়ায় লোকমুখে এই বাড়িটিকে কুলপদ্দি জমিদার বাড়ি(কালীখোলা জমিদার বাড়ি) হিসেবে চিহ্নিত করেছে। কুলিন বংশের এক হিন্দু ভদ্রলোকের নাম অনুসারে এই অঞ্চলকে "কুলপদ্দি" নাম রাখা হয়। আদিকাল থেকে এই জায়গায় বেশির ভাগ লোকই পেশায় ছিল বণিক। সেই ধনী বণিকদের মধ্যে শশী রায় ছিলেন অন্যতম। শশী রায় (১৩৩৯ বঙ্গাব্দে ইংরেজি ১৯৩২) সালে এই কুলপদ্দি জমিদার বাড়িটি স্থাপন করেন এবং তার পাশাপাশি দুই ভাই স্বধন সাহা এবং স্বাধু সাহা আরোও দুটি বাড়ি স্থাপন করেন যা "সাহা বাড়ি" নামে স্থানীয় লোকদের কাছে পরিচিত ছিল। এই কুলপদ্দি জমিদার বাড়িটির এলাকায় মোট জমির পরিমাণ ২.১৫৫ একর। বাড়ির মালিক স্বাধু সাহা ও স্বধন সাহা ১৯৭১ সালে মুক্তিযুদ্ধের সময় পাকিস্তানের অত্যাচারের ভয়ে কলকাতায় চলে যান। বর্তমানে এই বাড়িটি মালিকানাধীন(ক্রয় কৃত) সরকারী নাজিমউদ্দিন কলেজের অবসর প্রাপ্ত অধ্যাপক আনোয়ার হোসেন এবং তার পদবি হাওলাদার হাওয়ায় বর্তমানে এই বাড়িটিকে "হাওলাদার বাড়ি"ও বলা হয়।  অবকাঠামো এই জমিদার বাড়িতে মোট ৩টি বাড়ি রয়েছে যা ১টি) আকৃতির অন্দরমহল ও বারান্দা সহ একতলা বাড়ি, আরেকটি ভঙ্গুর দেড়তলা বাড়ি এবং অন্যটি একতলা বাড়ি রয়েছে। বাড়ির আশেপাশে ৬ টি মঠ রয়েছে যার মধ্যে ৩টি অর্ধভঙ্গুর, ৪টি শান- বাঁধানো বিস্তূর্ণ পুকুর রয়েছে এরমধ্যে একটি পরিত্যক্ত, এবং তার উল্টো পাশে রয়েছে ঘাট বাঁধানো একটি শ্মশানঘাট।  আরও ৪টি পূজা মন্ডপ সেগুলা হলঃ নারায়ণ মন্দির, কুলপদ্দি সর্বজনীন অগ্রদানী শ্রী শ্রী মা মনসা মন্দির, কুলপদ্দি দুর্গা মন্দির, এবং কুলপদ্দি কালী মন্দির।  বর্তমান অবস্থা বর্তমানে "হাওলাদার বাড়ির" বংশভূত স্বপরিবারে এই ভবনে বসবাস করছে, এবং মাদারীপুরের ঝাউদি ইউনিয়ন এর ভূমি জরিপের সকল কার্যক্রম এই বাড়িতে অনুষ্ঠিত হচ্ছে।  যোগাযোগ ব্যবস্থা মাদারীপুর পুরাতন বাস স্ট্যান্ড থেকে কুলপদ্দি চৌরাস্তা পর্যন্ত ইজিবাইকে জনপ্রতি ১০ টাকা (পরিবর্তন) ভাড়া, এরপর কুলপদ্দি চৌরাস্তা থেকে কুলপদ্দি বকুলতলা জনপ্রতি ৫ টাকা (পরিবর্তন) ভাড়া নেবে। কুলপদ্দি বকুলতলা নেমে হাতের ভান পাশে ২/৩ মিনিট হাটলে পেয়ে যাবেন এই কুলপদ্দি জমিদার বাড়ি।  আরো দেখুন  জমিদার বাড়ি  তথ্যসূত্র (Md Masudur Rahman)  বিষয়শ্রেণী:ঐতিহাসিক স্থান
কুমার দীপক দাস, আসাম গণ পরিষদ দলের একজন রাজনীতিবিদ, ভারতের সংসদ সদস্য যিনি সংসদের উচ্চকক্ষ রাজ্যসভায় আসামের প্রতিনিধিত্ব করেন। ১৯৮৫ সালে বিধায়ক হিসেবে শেষ মেয়াদে তিনি সাংস্কৃতিক বিষয়ক প্রতিমন্ত্রী হিসেবে দায়িত্ব পালন করেন। তিনি একজন লেখক, গায়ক এবং অভিনেতা।  তিনি ১৯৫৮ সালে আসামের চিরাং জেলার একটি ছোট শহর বিজনিতে রমণী মোহন দাস এবং গঙ্গা প্রিয়া দাসের কাছে জন্মগ্রহণ করেন। তিনি বিজনী বান্ধব উচ্চ বিদ্যালয় থেকে তার স্কুল শেষ করেন। তিনি গুয়াহাটির আর্য কলেজ থেকে +২ করেছেন। তিনি বড়পেটা (তাঁর নির্বাচনী এলাকা) মাধব চৌধুরী কলেজ থেকে বিজ্ঞানে স্নাতক ডিগ্রি অর্জন করেন। তিনি গৌহাটি বিশ্ববিদ্যালয় থেকে এলএলবি সম্পন্ন করেন। তিনি মহানগরের কণ্ঠস্বর, মাহুর পারে-পারে ( ডিমাসা সংস্কৃতির উপর ভিত্তি করে), জীবনীর মাধুরী, বিভীন্ন দিনার চিন্তা, ভিক্ষুওয়ার চোকা তোরুওয়ালের মতো অনেক বই লিখেছেন।  তার সর্বশেষ লেখার মধ্যে রয়েছে নির্ভীক গণতন্ত্রী: হেম বড়ুয়া এবং একজন প্রবল দেশপ্রেমিক: দীনেশ গোস্বামী । তার সাম্প্রতিক বইটি ভারতের উপ-রাষ্ট্রপতি মোহাম্মদ হামিদ আনসারি প্রকাশ করেছেন। তাঁর বই ফিয়ারলেস ডেমোক্র্যাট: হেম বড়ুয়া তাঁর সময়ে হেম বড়ুয়ার বক্তৃতার সংকলন। তার ফরোয়ার্ড নোটে, মিঃ দাস বলেছেন যে এই বইটি ভারতের যুবকদের জাতিকে সেবা করার পথের দিকে পরিচালিত করতে সাহায্য করবে। একজন রাজনীতিবিদ না হয়ে তিনি নিজেকে একজন সমাজকর্মীর কাছে স্বীকার করেন যিনি মানুষের জন্য কাজ করতে ভালবাসেন।  তিনি অসমীয়া সাহিত্যের একজন বিষয় শিক্ষিকা শ্রীমতি গীতিমা লেখারু দাসের সাথে বিবাহ বন্ধনে আবদ্ধ হন। তিনি ১৯৯৬ সালে আসাম স্টেট ফিল্ম ফাইন্যান্স, গুয়াহাটির চেয়ারম্যান হিসেবেও দায়িত্ব পালন করেন। সংসদের উচ্চকক্ষের সংসদ সদস্য হিসাবে তার মেয়াদকালে, তিনি অন্যান্য সদস্যদের মধ্যে রেকর্ডে ১৬ ঘন্টা এবং ৫৩ মিনিটের সর্বাধিক স্থায়ী সংখ্যক প্রশ্নের রেকর্ড রাখেন। তাঁর মেয়াদে তাঁর দেখানো সাহসিকতার জন্য তাঁর শুভাকাঙ্ক্ষীরা তাঁকে "বীর পুরুষ" উপাধি দিয়েছেন।   বহিঃসংযোগ    রাজ্যসভার ওয়েবসাইটে প্রোফাইল  বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:অসম গণপরিষদের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:আসামের রাজ্যসভা সদস্য বিষয়শ্রেণী:মুম্বইয়ের রাজনীতিবিদ বিষয়শ্রেণী:১৯৫৮-এ জন্ম
সরকারি মীর ইসমাইল হোসেন কলেজ কুড়িগ্রাম জেলার অন্তর্গত রাজারহাট উপজেলার প্রাণকেন্দ্রে অবস্থিত। এটি ১৯৭৩ সালে মীর ইসমাইল হোসেনের উদ্দ্যোগে কিছু পরোপকারী সমাজকর্মীর সহায়তায় প্রতিষ্ঠিত হয়েছিল। বর্তমানে এখানে বিএ, বিএসএস ও বিবিএসে ব্যাচেলর ডিগ্রি (পাস) কোর্স এবং বাংলা, ইসলামিক ইতিহাস ও সংস্কৃতি, দর্শন, রাষ্ট্রবিজ্ঞান, অ্যাকাউন্টিং ও ব্যবস্থাপনায় ব্যাচেলর ডিগ্রি অনার্স কোর্স চালু আছে।  উপলব্ধ কোর্স  উচ্চ মাধ্যমিক  বিজ্ঞান   মানবিক   ব্যবসায় শিক্ষা  এইচএসসি বিএমটি ব্যাচেলর ডিগ্রি (পাস) কোর্স  বিএ (পাস)  বিএসএস (পাস)  বিবিএস (পাস) ব্যাচেলর ডিগ্রি অনার্স কোর্স  বাংলা  ইসলামিক ইতিহাস ও সংস্কৃতি  দর্শন  রাষ্ট্রবিজ্ঞান   অ্যাকাউন্টিং  ব্যবস্থাপনা শিক্ষার্থী  ২০২৪ সালের তথ্যানুযায়ী উচ্চ মাধ্যমিক স্তরে ৫৯১ জন, এইচএসসি বিএমটি স্তরে ৩৭৫ জন, স্নাতক (পাশ) স্তরে ৭৬৮ জন এবং স্নাতক (সম্মান) স্তরে ৯৯৫ জন মিলে মোট ২৭২৯ জন শিক্ষার্থী শিক্ষাগ্রহণ করছে।  আরো দেখুন   রাজারহাট মহিলা ডিগ্রী কলেজ  তথ্যসূত্র  বহিঃসংযোগ    বিষয়শ্রেণী:কুড়িগ্রাম জেলার মহাবিদ্যালয় বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
নিক হপকিন্স হলেন একজন ব্রিটিশ অনুসন্ধানী সাংবাদিক এবং সম্প্রচারক, যিনি দ্য গার্ডিয়ান সংবাদপত্র এবং বিবিসির নিউজনাইট টেলিভিশন অনুষ্ঠানের জন্য তার কাজের জন্য পরিচিত।   কর্মজীবন  নিক হপকিন্স ২০১৩ সালে এডওয়ার্ড স্নোডেন ফাঁস প্রকাশের জন্য দায়ী দ্য গার্ডিয়ানের তদন্তকারী দলের একজন সদস্য ছিলেন, যে কাজটি পুলিৎজার পুরস্কারে ভূষিত হয়েছিল। ২০১৪ সালে, তিনি, বিবিসি দ্বারা প্রচারিত একটি পদক্ষেপে, নিউজনাইট অনুষ্ঠানের সাথে কাজ করার জন্য নিয়োগ পান, সুইচের পিছনে একজন অনুপ্রেরণাকারী হিসাবে অনুষ্ঠানটি তার কেরিয়ার-ব্যাপী প্রশংসা অর্জন করে।   ২০১৬ সালের জানুয়ারিতে, হপকিন্স তদন্তের প্রধান হিসেবে দ্য গার্ডিয়ানে ফিরে আসেন। এরপর, সংবাদপত্রটি দায়িত্বপ্রাপ্ত তদন্তকারী দলকে ভেঙে দেয়, সদস্যদের সংগঠনের মধ্যে অন্য পদ খুঁজতে বলে। ২০১৮ সালের জানুয়ারী পর্যন্ত, হপকিন্স দ্য গার্ডিয়ানে প্রধান তদন্তকারীর ভূমিকা বজায় রেখেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ব্রিটিশ অনুসন্ধানী সাংবাদিক বিষয়শ্রেণী:গার্ডিয়ানের সাংবাদিক বিষয়শ্রেণী:জন্মের বছর অনুপস্থিত (জীবিত ব্যক্তি)